যোৰহাট জিলাৰ টীয়ক ৰাজহ চক্ৰৰ অন্তৰ্গত গাভৰু গাঁৱৰ বিজিত কৰ্মকাৰ নাম এজন শিক্ষিত নিবনুৱা যুৱক কৃষিকাৰ্য্যৰ জৰিয়তে নিজে স্বাৱলম্বী হোৱাৰ লগতে আন দহজনৰ বাবেও আদৰ্শস্বৰূপ হৈ পৰিছে।
যিটো সময়ত কৰ্ম সংস্থাপন বিচাৰি অসমৰ বহু যুৱক বহিঃ ৰাজ্যলৈ ঢপলিয়াব মেলিছে তেনে সময়তে বিজিতে নিজৰ পৈতৃক সম্পত্তিৰ উত্তৰাধীকাৰ হিচাপে পোৱা মাটি কেইডৰাত শাক-পাচলিৰ খেতি কৰাৰ মন বান্ধে।
কোনোধৰণৰ চৰকাৰী সহায় সহযোগৰ অবিহনে নিজা প্ৰচেষ্টাৰে ধান খেতি কৰাৰ পাছত প্ৰায় ৫০ বিঘা মাটিত শাক-পাচলিৰ খেতি কৰি আৰ্থিক স্বাৱলম্বিতাৰ মুখ দেখিবলৈ সক্ষম হোৱা যুৱকজনে সংবাদ মাধ্যমক জানিবলৈ দিয়া মতে তেওঁ বন্ধাকবি, ফুলকবি, বিলাহী, আলু, বেঙেনা, লাই শাক, ধনীয়াৰ খেতি কৰি এটা কৃষি-বৰ্ষত লক্ষাধিক টকা উপাৰ্জন কৰিবলৈ সক্ষম হৈছে।
চাহ বাগানৰ আদিবাসী সম্প্ৰদায়ৰ যুৱক বিজিতে কৃষি কৰ্মৰ যোগেদি আত্মনিৰ্ভৰশীল হোৱা কাৰ্য্যক প্ৰশংসা কৰিছে আদিবাসী ছাত্ৰ সন্থাৰ যোৰহাট জিলা সমিতিৰ নেতা বিতুল কুৰ্মীয়ে।
যুৱকজনে উঠি অহা যুৱ প্ৰজন্মক সময়ৰ অপব্যৱহাৰ নকৰি চাকৰিলৈ বাট নাচায় কৃষি কৰ্মত অগ্ৰাধীকাৰ দিবলৈ আহ্বান জনায়। চৰকাৰে কৃষি পথাৰত জলসিঞ্চনৰ ব্যৱস্থাকে ধৰি কৃষকসকলক প্ৰয়োজনীয় সা সুবিধা আগবঢ়ালে বিজিতৰ দৰে হয়টো বহু নিবনুৱা যুৱক কৃষিৰ যোগেদি স্বনিৰ্ভৰশীল হ'ব পাৰিব।
শাৰীৰিক অসুস্থতাৰ বাবে চিকিৎসালয়ত ভৰ্তি ফুটবল সম্ৰাট পেলে; কেনে আছে কিংবদন্তি খেলুৱৈগৰাকী?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
